Source: http://rallycontrol.ro/rally/index.php/2016-06-20-08-39-34/discipline/raliuri-cnrd
Timestamp: 2020-01-22 13:56:10+00:00
Document Index: 24425895

Matched Legal Cases: ['Articolul 260', 'Articolul 260', 'articolul 261', 'Articolul 254', 'Articolul 254', 'Articolul 254', 'Articolul 254', 'Articolul 255']

În 1904, s-a desfășurat și prima cursă automobilistică din România, pe distanța București-Giurgiu-București și retur, pe distanța de 120 km. Câștigătorul cursei a fost G.V. Bibescu.
Cel mai mediatizat sport automobilistic din România este raliul. La aceste concursuri care se desfășoară în foarte multe orașe ale țării - Bucuresti, Brașov, Sibiu, Timișoara, Cluj-Napoca, Baia-Mare, Pitești, etc. - concurenții se întrec pe diferite structuri ale solului cum ar fi asfalt și macadam (drum neasfaltat de țară, drumuri forestiere, etc.). (sursa wikipedia.org)
- Grupa A – Automobile cu o capacitate cilindrică corectată mai mică de 2000 cmc., conform Art. 255 din Anexa J FIA 2019;
- Grupa A Kit Cars daca sunt echipate cu motor cu o capacitate cilindrică corectată mai mică de 1600 cmc şi dacă omologarea FIA este valabilă pentru raliuri; - Grupa RGT automobile conforme cu Anexa J 2019 – FIA, Art. 256;
- Grupa R (R1/R2/R3/R3T/R3D) (Anexa J - FIA, Articolul 260 si 260D);
- Grupa R4 conform Anexa J 2019 - FIA, Articolul 260. Mașinile înscrise în CNRD 2019 la Grupa R4 pot folosi următoarele variante opționale: a) diametrul interior al restrictorului poate să fie de max. 34 mm; b) cutie de viteze cu comanda secvențială ce respectă rapoartele prevăzute în fișa de omologare VR4 și/sau VO;
- Grupa R5 conform Anexa J 2019 - FIA, articolul 261;
- Grupa N (Anexa J - FIA, Articolul 254);
- Grupa N+ (Anexa J - FIA, Articolul 254); Mașinile înscrise CNRD 2019 la Grupa N+ trebuie să respecte prevederile Anexa J – FIA, Articolul 254 și următoarele carecteristici: a) motor de până la 2.000 cmc, supraalimentat; b) diametrul interior al restrictorului poate să fie de max. 34 mm.; c) pot utiliza geamuri laterale și luneta din material compozit în conformitate cu fișa de omologare Nr. N-5688, extensia 18/02-VR4; greutate minimă 1.300 kg.
- Mașini Super 2000 (Anexa J 2019 - FIA, Articolul 254A).
- Mașini Super 2000 automobile Rally (conform cu Articolul 255A Anexa J 2019) cu motor 1.6 turbo echipate cu un restrictor conform cu Art 255A- 5.1.1-b cu precizarea următoarelor puncte: a) diametrul interior al restrictorului să fie de max. 28 mm.; b) diametrul exterior al restrictorului, măsurat la nivelul gâtuirii interioare, trebuie să fie de maximum 34 mm., valoare care trebuie să fie menţinută pe o lungime de 5 mm, de o parte şi de alta a gâtuirii. Diametrul restrictorului turbocompresorului poate fi modificat de FRAS oricând și fără preaviz. - Clase naţionale (clasele 11-12). Remarci privind automobilele R4 - Aceste regulamente nu vor fi continuate după 2014. - Din 01.01.2015 automobilele R4 vor fi eligibile doar în raliurile regionale FIA din afara Europei. - Automobilele cu omologare R4 vor fi de asemenea eligibile în aceste raliuri începând cu 01.01.2015
Concurenții sunt obligați să poarte echipamente specifice: cască, combinezon și lenjerie de corp, ciorapi și ghete, cagulă, mănuși, dispozitivie HANS.
Participarea in Campionatul National de Raliuri se poate face doar ca echipaj.
Trei sau mai multe echipaje pot forma o echipa.
Un echipaj este format din două persoane la bordul fiecărui automobil de raliu, nominalizate ca pilot și copilot.
Ambii membri ai echipajului pot conduce pe sectoarele de legătură. Sportivul nominalizat ca și copilot poate conduce pe probele speciale doar în următoarele condiții: - Are licență FRAS, de pilot, valabilă pe anul în curs. Acesta nu poate conduce mai mult de 20 % din numărul total de km de probă specială parcurși în cadrul raliului. - Fără a deține licență de pilot valabilă(dar cu permis de conducere), în situații excepționale de natură medicală dovedită, până la următorul control orar sau parc de service.
Sunt admişi piloţi și copiloţi - rezidenţi români sau nerezidenţi, cetățeni ai unui stat membru al Uniunii Europene - care posedă licenţă FRAS valabilă pentru competiţia respectivă.
Pentru obținerea licenței anuale este nevoie de absolvirea unei școli de pilotaj.
Exemplu taxe participare:
Campionatul national de raliuri (CNRD) si Campionatul national de raliuri pentru vehicule istorice ( CNRVID)
Clasele RC2, RC2N, RC3, RGT, RC4, NAT 11, junior înscriși la clasele menționate și CNRVID 300 euro
Clasele RC5, NAT12, cupe monomarcă și juniori (peste 18 ani și care se înscriu la RC5 și NAT 12) 200 euro
Juniori sub 18 ani dacă se înscriu la RC5 sau Nat 12 0 euro
Shakedown 50 euro
Campionatul national de raliuri 2 (CNR2D)
Grupa B (4 RM) 200 euro
Grupa A (2RM) 130 euro
Shakedown 30 euro
Echipa compusă din trei echipaje 100 euro
Echipa compusă din patru echipaje 200 euro
Echipa compusă din cinci echipaje 250 euro
CNR2D : 50 euro